
	Ο Βασίλειος Περλέγκος είναι οικονομολόγος και εκπαιδευτικός κλάδου ΠΕ80 στη Δευτεροβάθμια Εκπαίδευση από το 2006. Διαθέτει πολυετή διδακτική εμπειρία σε μαθήματα Οικονομίας, Διοίκησης Επιχειρήσεων, Λογιστικής, Οικονομικών Μαθηματικών, Στατιστικής και Τουριστικών Επιχειρήσεων, ενώ από το 2010 διδάσκει πανελλαδικώς εξεταζόμενα μαθήματα. Έχει επίσης αναλάβει καθήκοντα Ενδοσχολικού Συντονιστή του κλάδου Οικονομολόγων, καθήκοντα μέντορα και συμβούλου σε νεοδιόριστους εκπαιδευτικούς του κλάδου Οικονομολόγων, καθώς  και καθήκοντα υπευθύνου διαχείρισης διδακτικών βιβλίων στο ΕΠΑΛ Καλύμνου.
Είναι υποψήφιος διδάκτορας του Ελληνικού Μεσογειακού Πανεπιστημίου, με αντικείμενο το εξωτερικό εμπόριο της Ελλάδας με τις χώρες της Νοτιοανατολικής Ευρώπης. Είναι κάτοχος μεταπτυχιακού τίτλου MBA από το Πανεπιστήμιο Πειραιώς, με κατεύθυνση στη Λογιστική και Χρηματοοικονομική, καθώς και πτυχιούχος του Τμήματος Διοίκησης Επιχειρήσεων του Πανεπιστημίου Αιγαίου.

Διαθέτει εμπειρία στην εκπαίδευση ενηλίκων και στη διοικητική υποστήριξη εκπαιδευτικών οργανισμών. Είναι ενταγμένος σε μητρώα εκπαιδευτών και επιστημόνων φορέων όπως το ΕΚΔΔΑ, το ΕΚΠΑ, το ΙΕΠ, ο ΕΟΠΠΕΠ, το ΙΜΕ-ΓΣΕΒΕΕ και το ΙΝΕ-ΓΣΕΕ.
Έχει συμμετάσχει σε επιστημονικά συνέδρια και σε συλλογικό επιστημονικό έργο με αντικείμενο τις παραγωγικότητες και τους μισθούς στη ζώνη του ευρώ. Παράλληλα, έχει παρακολουθήσει επιμορφωτικά προγράμματα στην οικονομετρία με STATA, στη μακροοικονομική, στη διοίκηση της εκπαίδευσης και στην εξ αποστάσεως εκπαίδευση. Διαθέτει άριστη γνώση της αγγλικής γλώσσας, πολύ καλές ψηφιακές δεξιότητες και ενδιαφέροντα στους τομείς της μουσικής, της φωτογραφίας, του κινηματογράφου, της ιστορίας και της φιλοσοφίας.




